Πως θα σου φαινόταν εάν σου δινόταν η ευκαιρία να παράγεις μόνος σου το ρεύμα που καταναλώνεις στο σπίτι σου, εξοικονομώντας ένα σημαντικό ποσό των οικογενειακών σου δαπανών και αυξάνοντας ταυτόχρονα και την αξία του ακινήτου σου; Και εάν, επιπλέον, η ενέργεια που θα χρησιμοποιούσες ήταν φιλική στο περιβάλλον, συμβάλλοντας με τον τρόπο αυτό στην αντιμετώπιση της κλιματικής αλλαγής;

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Ο 33χρονος Ζαχαρίας Κωστόπουλος είναι ο άντρας που επιχείρησε να ληστέψει το μεσημέρι της Παρασκευής κοσμηματοπωλείο επί της οδού Γλάδστωνος στο κέντρο της Αθήνας και βρήκε τραγικό θάνατο στην προσπάθειά του να διαφύγει μέσα από την τζαμαρία του καταστήματος.Σε βίντεο που δημοσίευσε το απόγευμα της Παρασκευής το protothema.gr φαίνεται να εγκλωβίζεται και στη συνέχεια, στην προσπάθειά του να ξεφύγει, αρχικά αρπάζει έναν πυροσβεστήρα και στη συνέχεια, αφού ανεπιτυχώς δεν μπορεί να βγει, σπάει τη βιτρίνα και “βουτάει” μέσα από τα τζάμια στο δρόμο.Όπως φαίνεται στο αποκαλυπτικό βίντεο, διερχόμενοι περαστικοί του επιτίθενται και ο ληστής τραυματισμένος αφήνει λίγα λεπτά αργότερα την τελευταία του πνοή.Μέχρι αυτή την ώρα δεν έχει γίνει γνωστό αν τα τραύματα από τα τζάμια ήταν αυτά που του στέρησαν τη ζωή ή η επίθεση που δέχθηκε από τον ιδιοκτήτη του καταστήματος και τους περιοίκους. Η απάντηση για τα αιτία του θανάτου αναμένεται να δοθεί από την ιατροδικαστική έκθεση.Να σημειωθεί πως ο ιδιοκτητης του κοσμηματοπωλείου οδηγήθηκε το μεσημέρι στον εισαγγελέα και του ασκήθηκε δίωξη για τα αδικήματα της επκίνδυνης σωματικής βλάβης (πλημμέλημα) και της θανατηφόρας βλάβης (κακούργημα). Οι αστυνομικοί, μάλιστα, αναζητούν και τον δεύτερο άνδρα που φαίνεται στο βίντεο να κλωτσάει τον επίδοξο ληστή.«Ήταν περήφανος ακτιβιστής, θρηνεί σήμερα η ΛΟΑΤΚΙ κοινότητα» λένε στο protothema.gr πρόσωπα που γνώριζαν τον 33χρονο. Την ίδια ώρα, ήδη στο προφιλ του στο Facebook, φίλοι αποχαιρετούν τον Ζαχαρία Κωστόπουλο, όπως ήταν το όνομά του.«Αυτή η ψυχάρα, αυτός ο αλήτης, αυτός ο γλυκός φίλος μας, φτιαγμένος, μπήκε(πρώτη φορά στη ζωή του) να κλέψει το κοσμηματοπωλείο στην Ομόνοια(ναι αυτό που βλέπετε στις ειδήσεις)... Η βασανισμένη, η γενναία, η γλυκιά, η σκληρή ψυχούλα του, στην κρίση του κάθε αναμάρτητου. Δεν θα συνέλθουμε και θα σ αγαπάμε Ζακ μου» έγραψε χαρακτηριστικά ο Γρηγόρης Βαλλιανάτος.Ο Ζακ ήταν γνωστός για τη ακτιβιστική του δράση κυρίως στην ΛΟΑΤΚΙ κοινότητα. Άνθρωποι που τον γνώριζαν κάνουν λόγο για έναν άνθρωπο με ιδιαίτερο χιούμορ, ευαίσθητο και με πολύ καλή πένα.Είχε δώσει μάλιστα στο παρελθόν αρκετές συνεντεύξεις στον Τύπο. Ήταν ομοφυλόφιλος, οροθετικός και ακτιβιστής της ΛΟΑΤΚΙ κοινότητας και οργανώσεων που ασχολούνται με τα δικαιώματα οροθετικών ανθρώπων.Εργάστηκε σε κέντρο πρόληψης για τον HIV και έγραφε στο Διαδίκτυο για θέματα που αφορούν τον HIV, τη σεξουαλικότητα και τα ανθρώπινα δικαιώματα. Αξίζει ίσως να αναρωτηθούμε πώς ένας άνθρωπος με ιδιαίτερη ευαισθητοποίηση στα ανθρώπινα δικαιώματα οδηγήθηκε στο περιθώριο και στην παραβατικότητα...